Minu Eesti: Mida, miks ja mis pärast saab    Paljud inimesed on Teeme Ära Minu Eesti toimkonnalt palunud, et selgitaksime veel korra, mida me siis ikkagi teeme, miks ja mida soovime, et juhtuks edasi! Siin selgitame, mida me teeme, miks ja mis pärast 1. maid juhtub.    MIDA ME TEEME:  Julgustame kodanikke rohkem algatama, kokku tulema ja koos ära tegema! Selleks korraldame 1. mail üle-eestilised mõttetalgud.    Loome keskkonna, kus  * Head ideed ja lahendused saavad sündida  * Kus inimesed saavad oma ideedele mõttekaaslasi ja toetajaid, kellega koos asi ellu viia.    MIKS ME TEEME:  1. mail tekib või tuleb jagamisele palju häid mõtteid, mis on kas täiesti uued või kellelgi hinges pesitsenud tükk aega. Üksi võib igavesti  mõelda aga koos leiavad inimesed lahenduse ja teevad ära! Nii sai alguse eelmise aasta algatus, samuti Õnnepank ja ka Rattarikkaks ning palju ka muid algatusi terves Eestis.    Paljud mittetulundusühingud juba praegu töötavadki niimoodi! Aga et tõesti üle Eesti tekiks veel toredaid mõtteid ja algatusi ning järgmisel aastal oleks Eestis nt 1000 head tegu või Teeme Ära-t, me kokku tulemegi!    MIS SAAAB EDASI:  * Pärast 1. maid pakub Minu Eesti toimkond tekkinud ideedele  tuge oma veebikeskkonnaga, kus inimestel on võimalik omavahel võrgustuda ja ideid edasi arendada;  * asjatundjad saavad toetada nõuga;  * ettevõtted saavad toetada jõuga;  * Inimesed saavad nii mõttetalgutel kui ka hiljem leida endale palju mõttekaaslasi ja toetajaid, kellega koos ära teha.  * Samuti saab Teeme Ära Minu Eesti toimkond omaltpoolt aidata ja julgustada ideede algatajaid oma ideid ellu viima ning pakkuda selleks neile omapoolselt tuge!  * Väikesed ja kohalikud teod saab  kohe ära teha ja selles usaldame täielikult kõiki inimesi, kes neid eest vedada võtavad.    Nii saamegi Eestimaa koos paremaks teha, tuues oma ellu huvitavaid ja toredaid algatusi, mis võivad meile endale anda niivõrd palju! Julgegem kokku tulla ja mõelda koos välja julgeid ja toredaid mõtteid, mis muudavad elu meie kõigi jaoks paremaks!!    Mõttetalgud toimuvad juba 1. mail! Kas sina oled registreerunud?    www.minueesti.ee